Zambias+fremtid

Zambia er i dag sterkt preget av HIV/AIDS, det er om lag 16,5 % av befolkningen som er smittet. Som følge av HIV/AIDS pandemien er 45,8 % av befolkningen under 15 år.

For at Zambia skal overvinne HIV/AIDS er det viktig med økt informasjon om sykdommen og om prevensjon. Det burde også bli gitt ut gratis prevensjon til Zambias befolkning.

Det sivile samfunnet i Zambia må også styrkes. De fleste i Zambia er fattige og har ikke tilstrekkelig tilgang til utdanning, vann og helsetjenester. Det at det er såpass stor mangel på grunnleggende sosiale tjenester har først til sterke begrensninger på folks deltagelse i sosiale prosesser, fordi de blir nødt til å bruke tiden på å overleve. I Utviklingsfondets program for Zambia er hovedmålet å forbedre levevilkårene for 15000 hushold på landsbygda. Det skal gjøres ved å:

- Få institusjoner på ulike nivåer til å fungere bedre - Styrke landbruksproduksjon og matsikkerhet - Bedre forvaltning av naturresurser - Støtte til sivilsamfunnsorganisasjoner

[|Utviklingsfondets planer for Zambia]

Zambias fremtid avhenger i tillegg svært mye av at dagens unge får seg en utdannelse og lærer å utvinne naturresursene i landet. Det vil bidra til en positiv utvikling i landet fordi landet får bedre økonomi som igjen vil endre landet mye. Oikos’ sitt utviklingsprosjekt ODISSA har fokusert mye på dette, og har i løpet av 3 år fått positiv utvikling i landet. De har gitt kurs til 2500 personer om økologisk landbruk. De har da lært å produsere bomull, nøtter, belgvekster og frø. Deretter har de lært hvordan man eksporterer varene. Noen av de kursmedlemmene gjorde det så bra at de fikk penger til kjøpe geiter og sende barnene på skole. ODISSA vil derfor være en viktig hjelp til Zambia fremover.

[|Mer om ODISSA]

Dersom Zambia skal klare å redusere fattigdommen som preger landet trenger landet en mer fattigdomsrettet vekst. De er nødt til å fokusere på å utvinne mest mulig av naturresurser og endre valutakursen for at bøndene skal få noe igjen for arbeidet.

Zambias fremtid avhenger også av bistandsland, forholdet til det internasjonale giversamfunnet er svært viktig. Dersom Zambia hadde fått slettet gjelden de har hadde det hjulpet de en del på vei.


 * Zambias president Rupiah Banda**

Zambias president Rupiah Banda kan også komme til å spille en viktig rolle for Zambias fremtid. Det er håp om at han kan stabilisere den politiske situasjonen, holde utenlandske gruveselskaper i ørene og samtidig opprettholde den gode veksten som har begynt på landsbygda hvor flesteparten av Zambias befolkning bor.

Zambias utvikling